Isi Steinweg - Wikipedia

# Isi Steinweg

### Èn årtike di Wikipedia.

coviete di “E Payis Noer”

Isi Steinweg, c' esteut on conteu d' fåves et sicrijheu d' pîces di teyåte et d' tchansons e walon, do payis d' Lidje, e l' eter-deus-gueres. Il a eplaidî dipus d' 100 tchansons foirt kinoxhowes. Dins s' mwaisse pîce, “E Payis Noer”, i mostere k' il a ene boune kinoxhance do mestî des hoyeus.

Il a stî eto directeur del “Måjhon Halleux”, ki vindént des pîces di teyåte et les ahesses po les dramatikes.

Steinweg est cité dins l' live da Emile Lempereur so les scrijheus d' pîces di teyåte (1918-1976).

## [candjî] Sacwantès pîces di teyåte sicrîtes pa Isi Steinweg

- Pîce en èn ake.
  - On côp d' ouy so sinte Mågrite (sketch).
- Pîces e deus akes.
  - Di kî djåze-t on ? (vådveye).
  - Nos avans l' oto (comedeye).
- Pice e troes akes.
  - Po l' oneur et pol patreye.
  - E Payis Noer.

## [candjî] Corwaitaedje di "E Payis Noer"

C' est ene pîce djouwêye pol prumî côp li 15 di måss 1929, et ki cåze do monde des hoyires, mwaisse-ovrîs, djerant, hoyeus, efants des hoyeus ki vont-st a scole, et divni indjenieurs.

Li pîce, eplaideye e 1929 n' est nén co scrîte e sistinme Feller. Troes des roles sont scrît avou l' accint d' Anse (kiminçmint del Hesbaye).

## [candjî] Hårdêye difoûtrinne

- Bokets del pîce "E payis Noer"

Prin del pådje «http://wa.wikipedia.org../../../i/s/i/Isi_Steinweg_5edd.html»

Categoreyes: Teyåte e walon | Sicrijheus e walon

##### Views

- Årtike
- Copene
- Modêye d' asteure

##### Cweri